Raiņa piemineklis
Raiņa piemineklis ir piemineklis latviešu dzejniekam Rainim, kas atrodas Esplanādē, Rīgā. Piemineklis tika atklāts 1965. gada 11. septembrī, pirmajās Dzejas dienās. 2007. gadā tika veikta pieminekļa restaurācija. Pieminekļa arhitekts ir Dzintars Driba, projektu īstenoja tēlnieki Laimonis Blumbergs un Aivars Gulbis. 1947. gadā notika pirmais pieminekļa projekta konkurss, kurā pirmās divas vietas ieņēma Kārlis Zemdega. 1957. gada atkārtotajā konkursā Zemdega ārpus konkursa iesniedza metu "Kalnā kāpējs", kas arī tika apstiprināts. Bluķis, uz kuru sēž vīrieša figūra, ir šķautņains klints bluķis. Vīrieša figūra tikusi kalta no sārti pelēka, pulēta Karēlijas granīta. Pieminekļa priekšā uz zema taisnstūrveida bloka ir uzraksts "Rainis". Piemineklis ir apmēram 5 metrus augsts. Pie Raiņa pieminekļa notiek Dzejas dienu centrālais notikums — dzejas lasījumi.